﻿ MARI FIGURI ALE TEATRULUI ROMÎNESC Dimr TRECUT T4KISTIDE DEMETKHDE (1871—1930) reizeci de ani şi mai bine ne despart de moantea lui Aristi- de Demetriade, ceea ce face ca astăzi numai spectatorii de odinioară, trecuţi de ckicizeci de ani, să-şi mai aducă aminte de acest foarte mare actor realist Demetriade, cel mai complet şi expresiv Hamiet al nostnu, şi-a avut publicul său pasionat, care-1 urmărea seară de seară Am cunoscut, pe la 1912, pe un domn deosebit de cultivat şi priceput în teatru, încărunţit sub lumina foaierelor din t^ă şi străinătate, care n-a scăpat, o sta- giune întreagă, nici o reprezentatie a piesei lui Shakespeare Mărturisesc că, la epoca aceea, nu întelegeam asiduitatea aceasta — Demetriade — mă lămurea el —• în Hamilet e ca o carte bună în care, la fiecare lectură nouă, te adîncesti tot mai mult ş'i găseşti ceva nou Această părere mi s-^a confirmat în tot adevărul ei mai tîrziu, în 1923, cînd, conducînd un turneu al Teatrului National în Ardeal — turneu în care Demetriade juca, alături de Iancu Petrescu şi de Constanta Demetriade în Hamlet, Vlaicu-Vodă şi un spectacol compus —, am putut urmări de cel putin tredzeci de ori pe inter- pretul lui Hamlet în toate amănuntele oreaţiei sale şi, în bună parte, în pregătirea de fiecare seară a rolului Aristide Demetriade avea o înfătişare care împrumuta acelaşi farmec şi aceeasi neuitată expresie atît rolurilor de costum, cît şi celor din viaţa modernă De statură mijlocie, foarte subtire şi mlădios, avea un cap „de medialie", de o mare finete, mai ales din profil Nasul drept, armonios era legat de o frunte netedă Ochii puţin adumbriti de umbrele arcadelor şi pe jumătate acoperiti de pleoapa superioară dădeau permanent fetei emaciate o expresie de uşoară obo- seaiă şi visare, ceea ce nu-i împiedica să găsească o lumină şi o flacără în momentele urcuşurilor spre realizarea marilor intensităti de sentimente Reînvie- rea aceasta a privirii — uimitoare, izbitoare şi plină de farmec pentru spectator — se putea urmări la Demetriade mai ales în Hamlet şi în Vlaicu Vodă De la „A fi sau a nu fi a dormi, a visa poate", în care Demetriade exprima toată perspectiva unui viitor, nu dezabuzat, al omului de Renastere, şi pînă la scena violentă cu mama sa, în Hamlet, urmărit de aproape, dintre culise, cum am făcut-o de atîtea ori, el trecea printr-o întreagă gamă de intensităti www cimec ro în rolul titular din Ruy Blas'" de Victor In rolul titular din „Iuliu Cezar" de Shakes- Hugo pearc ale privirii Şi nici spectatorilor nu le scăpa lucrul acesta Ochiul, la ed, înto- vărăşea, ca o flacără precis crescută sau micşorată, glasul Avea un glas ba- ritonal şi de o mare supleţe, mînuit cu deosebită artă, de la patosul lui Râzvan pînă la moliciunea mieroasă a lui Vlaicu, la tonul sau tărăgănat sau hotărît al lui Hamlet, la versul elegiac al lui Zefir, sau — şi aci glasul întovărăşea schimbarea întreagă a fiinţei actorului în cel mai desăvîrşit proces de proteism — la glasul obişnuit, al convorbirii curente, cu reliefurile necesare însă sublinierilor unei piese de Ibsen sau de Bernard Shaw, sau — şi lucrul trebuie amintit ca un rar fenomen de adaptare a unui actor format la o şcoală mai veche — pînă la Henric al IV-lea al lui Pirandello Gestul lui Demetriade era în general larg şi lent — fireşte, cu corectiva pe care am arătat-o mai sus, pentru adaptare la diferitele stiluri ale dramelor pe care le interpreta Seria completă a gesturilor sale putea fi urmărită mai ales în Hamlet Avea, îndeo- sebi, un joc al antebraţelor şi al mîinilor, cu coatele hpite de trup, gesturi moi, rotunde, de revărsări în lături mai ales ale mîinilor, deosebit de flexibile pe încheieturile lor Trupul şi-1 stăpînea admirabil Trecea de la dirze ridicări în încleştată mînie sau înfruntare, pînă la prăbuşire în jilţuri sau pe covoare — fireşte şi acestea urmărite mai ales în Hamlet Grima izbutea să-1 trans- forme mai bine decît pe un Nottara, de pildă Chipul său, nobil echilibrat în trăsăturile sale, căpăta uşor o altă expresie voită sub o barbă sau o perucă, lăsîndu-i, fireşte — totuşi uşor de recunoscut, partea superioară a feţei în costum modern, Demetriade avea o deosebită eleganţă care, în anumite roluri, ni-1 alătură de Tony Bulandra, cu o greutate în plus a unei sensibilităţi şi exprimări mad complete la Demetriade A trecut într-o lungă carieră prin roluri felurite şi a servit mult dramaturgia naţională De la Tipătescu al lui Caragiale pînă la Vlaicu şi Ovidiu sînt trepte, şi mai înalte şi mai scunde — în piese care au murit de mult — pe care Demetriade le-a călcat cu aceeaşi conştiintă profesională, dra- goste de teatru şi mare talent Omul era firav şi, mai ales spre sfîrşitul vietii, de o sănătate şubredă, ceea ce nu 1-a împiedicat ca atît cît a jucat — şi a jucat pînă în anul mortii sale — să-şi cinstească meseria şi să aibă o înaltă conceptie desţpre menirea ei De o perfectă amenitate în relatiile sale, Demetriade lăsa din colaborarea cu el amin- tirile cele mai bune şi de mare admiratie pentru actor şi om www cimec ro Ion Marin Sadoveanu 